[{"text_idx": "#000001", "text": "Partoprenu en la video de TEJO por c\u0302i-jara Zamenhofa Tago! Ni bezonas vian kontribuon kaj vian kreemon! Kaj ni volas amplifiki vian voc\u0302on!"}, {"text_idx": "#000002", "text": "Esperantistoj log\u0302as en diversaj landoj, estas parto de malsamaj socioj kaj medioj, kaj havas diversajn zorgojn. Sed kompreneble ni c\u0302iuj havas komunan lingvon: Esperanto. Do ni uzu g\u0302in por komuniki kun la tuta mondo!"}, {"text_idx": "#000003", "text": "Kiu estas via mesag\u0302o al la mondo?"}, {"text_idx": "#000004", "text": "La filmetoj kiujn vi sendos estos kunmetitaj en granda video kiun ni publikigos okaze de la Zamenhofa Tago. Ni disvastigos g\u0302in en c\u0302iuj niaj sociaj retejoj, por ke g\u0302i atingu kiel eble plej multe da homoj, kaj g\u0302i estos projekciita en Esperanto-kluboj kaj dum Esperanto-arang\u0302oj tra la mondo."}, {"text_idx": "#000005", "text": "Ni montru al c\u0302iuj ke Esperanto estas lingvo de paco kaj diverseco!"}, {"text_idx": "#000006", "text": "Registru filmeton en Esperanto kun via mesag\u0302o al la mondo. Kio estas grava por vi, en tiu c\u0302i momento? Povas esti mesag\u0302o pri paco, egaleco, pri protektado de la medio, toleremo kaj akceptemo, homaj rajtoj, lingvaj rajtoj, libera komunikado, ktp.Estu kreemaj! Ni volas ke la video estu vere tutmonda, do ne forgesu diri ankau\u0306 de kiu lando vi estas (au\u0306 kie vi trovig\u0302as)."}, {"text_idx": "#000007", "text": "La video enhavos subtekstojn, do ni petas ke vi sendu al ni ankau\u0306 tradukon en via nacia lingvo, de tio kion vi diris."}, {"text_idx": "#000008", "text": "Se via mesag\u0302o estos konciza, g\u0302i estos ankau\u0306 pli trafa, do ni konsilas ke via video dau\u0306ru prefere 15 sekundojn. Se tamen vi nepre bezonas pli da tempo por via mesag\u0302o, g\u0302i povas dau\u0306ri g\u0302is maksimume 30 sekundoj."}, {"text_idx": "#000009", "text": "Se vi volas, vi povas ankau\u0306 sendi pli ol unu video, au\u0306 sendi diversajn versiojn de la sama mesag\u0302o."}, {"text_idx": "#000010", "text": "1- Faru la filmeton en Esperanto (la filmeto estu horizontala)2- Transskribu kion vi diris kaj traduku g\u0302in al via nacia lingvo3- Als\u0302utu la filmeton al wetransfer.com4- Sendu la ligilon kaj la tradukon al "}, {"text_idx": "#000011", "text": "Limdato por sendi viajn videojn estas la 11-a de decembro 2019."}, {"text_idx": "#000012", "text": "Se vi povas, faru la filmeton en 1080p au\u0306 720p-kvalito (HD), horizontale. Purigu la lenson de la pos\u0302telefono/kamerao antau\u0306 komenci la filmadon kaj atentu, ke via voc\u0302o estu bone au\u0306debla kaj ke estu sufic\u0302e da lumo.Se via pos\u0302telefono/kamerao registras malpli bonkvalite, tio tute ne gravas, faru kaj sendu la filmeton c\u0302iuokaze! Ni volas vian kontribuon je c\u0302iu ajn kvalito!"}, {"text_idx": "#000013", "text": "Angelo Torres Solano dit le:\nMi pensas, ke mi partoprenos en tiu video. Mi volis partoprenis pasintjare, sed mi forgesis fari la videon kaj mi ankau\u0306 forgesis la limdaton.\nEstas la unua fojo ke mi scias pri tiu cxi filmeto, mi sxatus partopreni kaj sendi mesagxon al la mondo, kvankam mi estas nune tre okupata, sed mi provos gxin. Dankon.\nMi jhus sendis! Mi ankau\u0301 volis partopreni pasintjare sed mi ne povis. Mi nur partoprenis en la video de Evildea en Decembro 2015.\nSaluton, pardonu min, mi ne scias kiel als\u0302uti mian videon kaj hodiau\u0306 g\u0302i estas la lasta tago por sendi g\u0302in kaj kontribui, se vi povas informi al mi rapide, dankon.\nc\u0302u vi ankorau\u0306 povas ricevi la filmeton?"}, {"text_idx": "#000014", "text": "Mi pensas, ke mi partoprenos en tiu video. Mi volis partoprenis pasintjare, sed mi forgesis fari la videon kaj mi ankau\u0306 forgesis la limdaton."}, {"text_idx": "#000015", "text": "Estas la unua fojo ke mi scias pri tiu cxi filmeto, mi sxatus partopreni kaj sendi mesagxon al la mondo, kvankam mi estas nune tre okupata, sed mi provos gxin. Dankon."}, {"text_idx": "#000016", "text": "Mi jhus sendis! Mi ankau\u0301 volis partopreni pasintjare sed mi ne povis. Mi nur partoprenis en la video de Evildea en Decembro 2015."}, {"text_idx": "#000017", "text": "Saluton, pardonu min, mi ne scias kiel als\u0302uti mian videon kaj hodiau\u0306 g\u0302i estas la lasta tago por sendi g\u0302in kaj kontribui, se vi povas informi al mi rapide, dankon."}, {"text_idx": "#000018", "text": "c\u0302u vi ankorau\u0306 povas ricevi la filmeton?"}]